
RAPORT DE SPECIALITATE
la Proiectul de hotarare privind aprobarea Regulamentului de stabilire a procedurii de adoptare a taxelor speciale si a domeniilor in care acestea se pot institui


Avand in vedere:   
Proiectul de hotarare privind aprobarea Regulamentului de stabilire a procedurii de adoptare a taxelor speciale si a domeniilor in care acestea se pot institui, precum si  Referatul de aprobare al proiectului de hotarare nr. Nr. IF2023 – 043354/30.08.2023, al Primarului Municipiului Timisoara prin care se propune emiterea hotararii, 
raportat la prevederile Legii nr. 227/2015 privind Codul Fiscal, in forma actualizata,
  
Facem urmatoarele precizari:
In conformitate cu prevederile art.484 din Legea nr.227/2015 privind Codul fiscal: 
”(1) Pentru functionarea unor servicii publice locale create in interesul persoanelor fizice si juridice, precum si pentru promovarea turistica a localitatii, consiliile locale, judetene si Consiliul General al Municipiului Bucuresti, dupa caz, pot adopta taxe speciale.
(2) Domeniile in care consiliile locale, judetene si Consiliul General al Municipiului Bucuresti, dupa caz, pot adopta taxe speciale pentru serviciile publice locale, precum si cuantumul acestora se stabilesc in conformitate cu prevederile Legii nr. 273/2006 privind finantele publice locale, cu modificarile si completarile ulterioare.
(3) Taxele speciale se incaseaza numai de la persoanele fizice si juridice care beneficiaza de serviciile oferite de institutia sau serviciul public de interes local, potrivit regulamentului de organizare si functionare al acestora, sau de la cele care sunt obligate, potrivit legii, sa efectueze prestatii ce intra in sfera de activitate a acestui tip de serviciu.”
Conform pct.161 din HG nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal cu modificarile si completarile ulterioare – Titlul IX:
” In sensul art. 484 din Codul fiscal, se stabilesc urmatoarele reguli:
a) consiliile locale, consiliile judetene si Consiliul General al Municipiului Bucuresti, dupa caz, prin proceduri aprobate, vor stabili conditiile si sectoarele de activitate in conformitate cu Legea nr. 273/2006 privind finantele publice locale, cu modificarile si completarile ulterioare, precum si modul de organizare si functionare a serviciilor publice pentru care se propun taxele respective si modalitatile de consultare si de obtinere a acordului persoanelor fizice si juridice beneficiare ale serviciilor respective. Hotararile acestora vor fi afisate la sediul autoritatilor administratiei publice locale si vor fi publicate, potrivit legii;
b) in vederea asigurarii resurselor financiare pentru promovarea turistica, consiliile locale, judetene si Consiliul General al Municipiului Bucuresti, dupa caz, pot institui taxe speciale, ca de exemplu: pentru cazarea in structuri de cazare, de agrement sau pentru alte activitati turistice, stabilite prin hotarare a consiliului local, in limitele si in conditiile legii;
c) taxele speciale, instituite potrivit prevederilor art. 484 din Codul fiscal, se fac venit la bugetul local, fiind utilizate in scopurile pentru care au fost infiintate. La nivelul municipiului Bucuresti se fac venit la bugetul local al sectoarelor, cu exceptia taxei speciale pentru promovarea turistica a localitatii care la nivelul municipiului Bucuresti se face venit la bugetul local al municipiului Bucuresti.”
  Potrivit art.30 din Legea nr.273/2006 privind finantele publice locale:
”Taxe speciale pentru functionarea unor servicii publice locale
(1) Pentru functionarea unor servicii publice locale, create in interesul persoanelor fizice si juridice, consiliile locale, judetene si Consiliul General al Municipiului Bucuresti, dupa caz, aproba taxe speciale.
(2) Cuantumul taxelor speciale se stabileste anual, iar veniturile obtinute din acestea se utilizeaza integral pentru acoperirea cheltuielilor efectuate pentru infiintarea serviciilor publice de interes local, precum si pentru finantarea cheltuielilor curente de intretinere si functionare a acestor servicii. 
(3) Prin regulamentul aprobat de autoritatile deliberative se vor stabili domeniile de activitate si conditiile in care se pot institui taxele speciale, modul de organizare si functionare a serviciilor publice de interes local, pentru care se propun taxele respective.
(4) Hotararile luate de autoritatile deliberative, in legatura cu perceperea taxelor speciale de la persoanele fizice si juridice platitoare, vor fi afisate la sediul acestora si publicate pe pagina de internet sau in presa.
(5) Impotriva acestor hotarari persoanele interesate pot face contestatie in termen de 15 zile de la afisarea sau publicarea acestora. Dupa expirarea acestui termen, autoritatea deliberativa care a adoptat hotararea se intruneste si delibereaza asupra contestatiilor primite.
(6) Taxele speciale se fac venit la bugetul local si se incaseaza numai de la persoanele fizice si juridice care beneficiaza de serviciile publice locale pentru care s-au instituit taxele respective.”
Raportat la aceste prevederi legale, Consiliul Local al Municipiului Timisoara poate adopta taxe speciale  pentru functionarea unor servicii publice locale create in interesul persoanelor fizice si juridice, precum si pentru promovarea turistica a localitatii, domeniile de activitate si conditiile in care se pot institui taxele speciale fiind stabilite prin regulament aprobat prin hotarare a consiliului local. 
Regulamentul de stabilire a procedurii de adoptare a taxelor speciale si a domeniilor in care acestea se pot institui – anexa la proiectul de hotarare, reglementeaza cadrul general cu privire la modul de instituire a taxelor speciale, fiind prevazute atat domeniile de activitate cat si conditiile in care acestea se pot institui.

			III. In concluzie:
			Raportat la aspectele de mai sus, constat ca propunerile vizand stabilirea domeniilor de activitate si conditiile in care se pot institui taxele speciale, prevazute in Proiectul de hotarare privind aprobarea Regulamentului de stabilire a procedurii de adoptare a taxelor speciale si a domeniilor in care acestea se pot institui,  cu anexa aferenta, se incadreaza in prevederile Legii nr. 227/2015 privind Codul Fiscal, actualizata, si ale HG nr.1/2016 pentru aprobarea Normelor metodologice de aplicare a Legii nr. 227/2015 privind Codul fiscal, actualizata.

	Avand in vedere prevederile legale expuse in prezentul raport, in ceea ce priveste competentele, atributiile si specificul activitatii Directiei Fiscale a Municipiului Timisoara, apreciez ca proiectul de hotarare privind aprobarea Regulamentului de stabilire a procedurii de adoptare a taxelor speciale si a domeniilor in care acestea se pot institui, indeplineste conditiile pentru a fi supus dezbaterii si aprobarii plenului consiliului local.

